cyanic-selkie/wikianc huggingface dataset:
Modelljernbane
Målestokker for modelljernbane
Det finnes en rekke standard målestokker for modelljernbane. De betegnes gjerne med en bokstav eller et tall. Nedenstående liste er ordnet fra den største til den minste målestokken.
I Norge - som i de fleste andre land - er H0 den vanligste. De fleste modelljernbaneprodukter som lages etter norsk forbilde lages i H0. Noe finnes også i N og 0.
Linda Lingle
Linda Lingle (født Linda Cutter 4. juni 1953 i St. Louis, Missouri) er en amerikansk politiker for det republikanske parti. Hun er var guvernør i delstaten Hawaii fra 2002 til 2010. Hun ble den første republikanske guvernøren på Hawaii på 40 år, da hun ble tatt i ed i 2002. Hun var også Hawaiis første kvinnelige guvernør, og første jødiske. Lingle er tidligere borgermester i Honolulu, og var republikanernes kandidat til senatorvalget i 2012. Der tapte hun for demokraten Mazie Hirono, som hun vant over med fire prosentpoeng i guvernørvalget i 2002.
Auguste Castille
Auguste Jean Baptiste Castille (født 12. mai 1883, død 17. september 1971) var en fransk turner.
Han deltok i VM 1909, der han fikk sølv i ringer (delt med Marco Torrès og Josef Čada). Han deltok også på det franske laget som vant gull i dette VM.
Contentpolis-Ampo
Contentpolis-Ampo var et profesjonelt sykkellag basert i Spania. Laget hadde status som profesjonelt kontinentallag.
Landgericht München II
Landgericht München II er en domstol i den tyske delstaten Bayern. Den er en av delstatens 22 landretter. Domstolens rettskrets er omlandet omkring München, mens rettsbygningene ligger inne i byen.
Rettskrets
Domstolens rettskrets danner en ring rundt delstatshovedstaden München og Landkreis München. Den strekker seg fra Landkreis Garmisch-Partenkirchen i sør til Landkreis Dachau i nord, fra Landkreis Weilheim-Schongau til Landkreis Ebersberg i øst og har en areal på 6.004 km². I dette området bor ca 1.012.000 innbyggere.
Rettsbygninger
Presidenten for landretten og avdelingene for sivilrett og handelsrett holder til i Denisstraße 3 i München. Strafferettsavdelingene og undomsdomstolen finnes i strafferettssenteret i Nymphenburger Straße 16.
Over- og underordnete domstoler
Landgericht München II er ved siden av Landgericht München I en av 10 landretter som er underordnet Oberlandesgericht München; underordnet er amtsgerichtene Dachau, Ebersberg, Fürstenfeldbruck, Garmisch-Partenkirchen, Miesbach, Starnberg, Weilheim in Oberbayern og Wolfratshausen. Amtsgericht München er underordnet Landgericht München I.
Rachael Ray
Rachel Ray (født 25. august 1968 i Glens Falls i New York) er en amerikansk programleder og kokebokforfatter. Programmet hennes sendes på TVNorge.
Ray er av italiensk avkomst og hennes mor drev en restaurant. Ray fikk som liten lov til å hjelpe til i restauranten, og det var her hun lærte å lage mat.
356 Liguria
356 Liguria er en hovedbelteasteroide. Den ble oppdaga den 21. januar 1893 av Auguste Charlois fra Observatoire de Nice i Nice. Den er oppkalt etter den italienske regionen Liguria.
Gerd Stub Andersen
Gerd Stub Andersen (født 10. november 1918 i Stavanger, død 17. april 2011) var en norsk motstandskvinne, aktiv i Osvald-gruppa. Hun gikk under dekknavnet «Sara».
Andersen vokste opp i en fattig familie. Faren var alkoholisert, og moren forsørget familien med flere jobber. Andersen ble tidlig fagorganisert, og var aktiv i AUF før krigen. Hun deltok blant annet i en såkalt «tramgjeng», med deklamasjon av dikt og sang på bevegelsens møter.
Tidlig i ungdommen møtte hun Rolf Sunnås. De ble senere gift og bosatte seg i en toroms leilighet i Sars' gate 66 ved Carl Berners plass i Oslo.
I 1942 måtte Sunnås rømme til Sverige, og ekteskapet tok slutt. Fra da av ble leiligheten hennes en av de sentrale dekkleilighetene til Osvald-gruppa. Der oppbevarte hun tyske og norske uniformer, utstyr til å lage ID-papirer, våpen og sprengstoff. I leiligheten ble gruppas sprengning av Sørlandsbanen (7. oktober 1943) og sprengningen av trafofabrikken Per Kure i Oslo (30. mai 1944) planlagt.
I 1949 giftet hun seg med en av de andre deltakerne i Osvald-gruppa, Roar Stub Andersen. I København utdannet hun seg til barnevernspedagog, og innen dette fagområdet gjorde hun senere en stor innsats i Hurum kommune. Hun grunnla Sætre barnehage, og satt i Barnevernsnemnda i 20 år, åtte av dem som leder. I fire år var hun leder i Hovedutvalget for sosial omsorg i kommunen.
Hol kirke (Vestvågøy)
Hol kirke ligger på Hol ved Fygle i Vestvågøy kommune i Nordland. Kirka er ei korskirke i tre med 300 plasser. Den ble bygd i 1806 og restaurert i 1860.
Ei kirke i Hol er nevnt i skriftlige kilder allerede på midten av 1300-tallet. Dagens orgel i Hol kirke er fra 1986.
Digital Audio Tape
Digital Audio Tape (DAT) er et opptaksmedium som brukes til å lagre digital informasjon, ofte musikk. Formatet ble utviklet av Sony på midten av 1980-tallet. Det tok likevel flere år før avspillere med opptaksfunksjon ble sluppet på markedet, fordi musikkindustrien, med RIAA i spissen, truet med å saksøke alle som gjorde dette. Bakgrunnen var at industrien fryktet at muligheten for å kunne lage perfekte kopier av utgivelser ville ødelegge for det regulære salget. I 1992 hadde partene kommet frem til et kompromiss, og slapp DAT-spillere med et system for digital rettighetsadministrasjon (DRM) kalt SCMS, som skulle hindre seriekopiering. I praksis var formatet allerede utkonkurrert av CD-teknologien, som både var uten DRM-system og allerede integrert i de fleste PC-er på markedet.
Ifølge en online nyhetstjeneste annonserte Sony i november 2005 at de ville stanse eksporten av DAT-opptakere.
Sigmund Skard
Sigmund Skard (født 31. juli 1903 i Kristiansand, død 26. mai 1995 i Bærum) var professor i amerikansk litteratur ved Universitetet i Oslo, lyriker, gjendikter og essayist.
Bakgrunn og virke
Sigmund Skards far var folkehøyskolelærer og skoledirektør Matias Skard (1846-1927) fra Øyer i Gudbrandsdalen og hans mor lærer og sekretær Gyda f. Christensen (1868–1916) fra Finnås i Hordaland. Matias ble enkemann to ganger før han giftet seg med Gyda. Marie f. Bø døde av tuberkulose kort etter at hun fødte sitt andre barn, og Nilsine f. Myhre fikk blodpropp like etterat hun fikk sitt første barn. Matias var i nesten ti år ene ansvarlig for de tre små barna. Han fikk fem barn med Gyda og sammen oppfostret de den store barneflokken, der Sigmund var nummer seks. Samtidig hjalp Gyda mannen i embetet. Sigmund vokste opp i et usedvanlig rikt miljø intellektuelt og kulturelt preget av kristelige, menneskelige og folkelige verdier. Halvbroren Olav ble professor på Landbrukshøyskolen i Ås og Torfinn ble hagebrukslærer ved Telemark landbruksskole på Søve. Broren Bjarne ble biskop i Tunsberg, Eiliv ble professor og Vemund dosent ved Universitetet i Oslo. Halvsøsteren Målfrid Birkeland var med å etablere Fana Folkehøgskule med sin mann Martin, og søsteren Gunhild Skard var lærer.
Sigmund studerte ved Universitetet i Oslo, leste språk og litteratur, ble cand.philol., tok magistergraden i allmenn litteratur og doktorgrad om A.O.Vinje og antikken. Samtidig arbeidet han som bibliotekar ved Universitetsbiblioteket, var engasjert i målsaka og skrev dikt. Han giftet seg med barnepsykologen og kvinnesaksforkjemperen Åse Gruda Skard i 1933, datter av historieprofessor og politiker Halvdan Koht og lærer og kvinnesakspioner Karen Grude Koht. Sammen fikk de barna Målfrid (Grude Flekkøy) og Torild (1936), Halvdan, Åsmund (1939) og Anne Skard (1945). Sigmund Skard markerte seg som støttespiller for kvinnesaken og stod som undertegner av støtteoppropet for Norsk Kvinnesaksforening i 1936.
Da den tyske invasjonen kom i 1940, flyktet familien via Sovjet og Japan til USA og bodde i Washington DC under hele den andre verdenskrigen. Skard arbeidet ved Kongressbiblioteket og var rådgiver for norske saker i Office of War Information, OWI, samtidig som han reiste rundt og holdt foredrag for å fremme Norges sak.
Familien kom tilbake til Norge etter krigen og flyttet inn i villaen «Karistua» på Lysaker i Bærum sammen med Skards svigerforeldre. Sigmund Skard ble utnevnt til første professor i amerikansk litteratur i Norden ved Universitetet i Oslo, mens Åse ble dosent i psykologi. I "Karistua" ble det etablert en uvanlig storfamilie, der Sigmund og Åse tok seg av barn og gamle i mange år og var samtidig gjestfrie verter for familie og venner, studenter og kolleger fra ulike miljø og mange land. De var begge radikale kulturpersonligheter og feminister og mente begge foreldre skulle være yrkesaktive og delta i barneoppdragelsen. Sigmund brukte mer oppmerksomhet og kraft sammen med barna enn fedre flest på den tiden med omsorg og stell, lek og litteratur. Hovedansvaret for organiseringen av husholdet og det praktiske arbeidet falt likevel på Åse.
Skard måtte kjempe for et Amerika-studium ved universitetet, ikke bare et engelsk-studium samlet om britisk språk og litteratur. Han skrev om amerikansk litteratur, holdt fengslende forelesninger og oversatte tekster fra engelsk. I 1954 etablerte han European Association for American Studies og reiste både i Europa og fjernere land for å fremme studiet av Amerika ved høyere læreinstitusjoner. I Norge ble han styreformann for Universitetets Internasjonale Sommerskole. Han engasjerte han seg i målpolitikken, ble viseformann i Noregs Mållag og styreformann i Det Norske Samlaget. Han ga ut en rekke diktsamlinger og gjendiktninger fra ulike språkområder. I 1965 fikk han Bastianprisen (sammen med Henrik Rytter) for oversettelsen av Dante til nynorsk og i 1966 Sunnmørsprisen for diktsamlinga Haustraun. I 1968 fikk han som første oversetter Norsk Kulturråds oversetterpris. I 1970 fikk Skard også Gyldendals legat. Etter han gikk av med pensjon, publiserte han innpå 20 bøker, en stor del selvbiografiske tekster og minnebøker om den nære familien.
Fra 1946 var Skard medlem av Det Norske Videnskaps-Akademi og Det Kongelige Norske Videnskabers Selskab. Han var æresdoktor ved University of Pennsylvania og universitetet i Vest-Berlin. I 1983 fikk han Melsom-prisen og mottok samme år Norsk Kulturråds ærespris. I 1992 fikk Skard hedersprisen under utdelingen av Brageprisen.
Annet
Det norske Samlaget har siden 1995 delt ut Sigmund Skard-stipendet
US Ivry
L’Union sportive Ivry handball er en fransk håndballklubb fra Ivry-sur-Seine i departementet Val-de-Marne. Sportsklubben US Ivry grunnla håndballseksjonen eller -avdelingen i 1947. US Ivry spiller i den franske toppserien, Championnat de France de handball og har Gymnase Auguste Delaune som sin hjemmebane.
Arabella Weir
Arabella Weir (født 6. desember 1957) er en britisk komiker, skuespiller og forfatter.
Hun ble født i San Francisco i USA, og er datter av den tidligere britiske ambassadøren sir Michael Weir. Hun er gift med dr Jeremy Norton, og har to barn, Isabella og Archie.
Fra 1994 til 2000 spilte hun en rekke roller i TV-serien The Fast Show. Hun er også kjent som forfatter av flere bøker, blant annet Does My Bum Look Big In This?, en tittel som er hentet fra en frase fra hennes rollefigur i The Fast Show. Hun har også skrevet bøkene Onwards and Upwards og Stupid Cupid. Hun har også skrevet for avisene The Independent og The Guardian.
I 2003 spilte hun i serien Posh Nosh, som hun skrev sammen med Jon Canter. Hun har også bidratt til BBC-serien Grumpy Old Women, og har vært en regelmessig bidragsyter i radioserien Smelling of Roses.
Gjerdrum kirke
Gjerdrum kirke er en korskirke fra 1686 i Gjerdrum kommune, Viken fylke. Den er en del av Den norske kirke og hører til Øvre Romerike prosti i Borg bispedømme. Kirken har blitt malt, og sto ferdig malt i 2013.
Byggverket er i tre og har 350 plasser.
Direktoratet for fiendtlig eiendom
Direktoratets oppgave var å nasjonalisere og forvalte all fiendtlig eiendom, herunder fast eiendom, løsøre, aksjer, fordringer, patentrettigheter, kontraktsrettigheter samt verdipapirer og betalingsmidler i Norge etter frigjøringen. Verdier for over 300 millioner kroner ble bokført under direktoratets aktive periode. Fordelingskontor ble opprettet i Kristiansand, Stavanger, Bergen, Trondheim, Bodø, Narvik og Tromsø samt hovedkontoret i Oslo som også hadde ansvar for Østlandsområdet.
Gjennom 1950-tallet var flere saker mot Direktoratet for fiendtlig eiendom oppe for Høyesterett. Direktoratet vant samtlige. I Haugesund ble en formuende norsk kvinne, Solveig Gerhard, som hadde giftet seg med en tysk soldat som senere var falt i krigen fratatt alt utenom gangklærne. Også sønnens bankbok med kr 600 i jule- og fødselsdagsgaver ble tatt. Hun måtte melde seg hver 14. dag på politistasjonen. Senere emigrerte hun til USA. Gerhard hadde søkt advokatbistand før hun inngikk ekteskapet og hadde særeie.
Advokat Einer Blanck, tidligere ansatt i direktoratet etter krigen, beskriver virksomheten som rent administrativ. All tysk eiendom i Norge ble rutinemessig tatt hånd om og innført på en egen konto. De påvirkede kunne ved seinere dato søke om dispensasjon.
Beleiringen av Kassel (1762)
Beleiringen av Kassel fant sted mellom oktober og november 1762, da en alliert styrke fra Hannover, Hessen og Storbritannia, kommandert av hertug Ferdinand av Braunschweig beleiret og erobret den franskokkuperte byen Kassel. Det var den siste kamphandlingen i Vest-Europa under sjuårskrigen, og krigen endte året etter med freden i Paris.
Meldingene om at byen var erobret kom etter at de innledende protokollene til fredsavtalen hadde blitt undertegnet i Paris, så det fikk ikke den dramatiske innvirkningen som hertugen hadde håpet på. Det ble erkjent at siden den franske garnisonen holdt ut overraskende lenge, så gjorde det at franskmennene kunne forhandle fram en mer fordelaktig avtale for deres del.
Fylkesvei 2464
Fylkesvei 2464 går mellom Breidablikk i Sør-Aurdal og Madslangrud i Etnedal kommune.
Frem til 2019 hadde veien betegnelsen fylkesvei 234 (Oppland).
Tom Martin Biseth
Tom Martin Biseth (født 29. mars 1946) er en norsk tidligere syklist med flere norske mesterskap.
Som ungdom var han blant landets beste juniorer i hurtigløp på skøyter og konkurrerte for Tønsbergs Turnforening, med 3.-plass i junior-NM 1966 og var med på juniorlandskamp på skøyter mot Finland, Sverige og Sovjetunionen i finske Lauritsala samme sesong.
Som syklist vant han Tønsberg Grand Prix i 1967. I 1968 vant han en lagetappe i Fredsrittet. Så vant han NM i landeveissykling fellesstart to ganger, først i 1970 (syklet da for Grenland Sykleklubb), så i 1974 (for Tønsberg Cykkelklubb). Biseth var med i den norske sykkeltroppen til Sommer-OL i München 1972, men fikk ikke starte i noen løp. Han vant Tyrifjorden rundt i 1972 og det første Ringerike Grand Prix i 1975. I 1984 satte han med to andre, rekord på Styrkeprøven med 14:16.04. Biseth trente så landslaget og underviste litt ved Norges Toppidrettsgymnas samt Norges idrettshøgskole.
Siden 1998 har han drevet Velotel Mallorca, et sykkelhotell på øya Mallorca og syklet Nordkapp til Gibraltar på tjue dager.
Kjetil Hansen
Kjetil Thorsø Hansen (født 29. desember 1971) er en norsk tidligere fotballdommer. Han representerer Charlottenlund SK og ble av Norges Fotballforbund satt opp til å dømme 1. divisjon fotball for herrer fra sesongen 2007. Hansen var aktiv frem til 2014, og dømte 102 kamper på nivået.
Mairevolusjonen
Mairevolusjonen (spansk La Revolución de Mayo) var det første framstøtet for uavhengighet i visekongedømmet Río de la Plata som omfattet dagens Argentina, Bolivia, Paraguay og Uruguay.
Den 13. mai 1810 stadfestet en britisk fregatt i Montevideo ryktene som svirret i Buenos Aires om at Napoléon Bonaparte hadde invadert Spania samt fanget og avsatt kong Ferdinand den syvende, som ble erstattet av Joseph Bonaparte, den eldre broren til den franske keiseren. Dette betydde at den spanske kongemakten hadde blitt overført til regentrådet i Cádiz, som var omringet av franske tropper. Stillingen var da klar: Med autoriteten til viseregentskapen borte, var det et makttomrom.
Den 25. mai 1810 ble Den første juntaen etablert i Buenos Aires og denne fjernet visekongen Baltasar Hidalgo de Cisneros fra makten. I 1816 vant Argentina uavhengigheten sin fra den spanske kronen. I dag blir El Día de la Revolución de Mayo (Mairevolusjonsdagen) den 25. mai feiret hvert år for å minnes disse viktige hendelsene i argentinsk historie. Hendelsene i uken foran denne dagen blir kalt La Semana de Mayo (Maiuka).
Sjurd
Sjurd er et norsk mannsnavn dannet som en kortform av Sjugurd, en norsk dialektform av Sigurd, som har opprinnelse i det norrøne navnet Sigurðr som betyr «seier» og «vokter».
Sjúrður er en færøysk form av navnet.
Utbredelse
Sjurd var det ellevte mest brukte mannsnavnet i Norge på første halvdel av 1600-tallet. Varianten Siur var populær som navn på norske guttebarn på 1700-tallet.
Kjente personer med navnet
Personene i listen er ordnet kronologisk etter fødselsår.
Paysandú
Paysandú er en by i det nordvestlige Uruguay. Byen, som har om lag 76 412 innbyggere, er hovedstad i Paysandú-departementet. Det er en kosmopolitisk by. Den er en av de viktigste byene i Uruguay. Paysandú er et viktig økonomisk sentrum og en av Sør-Amerikas viktigste havnebyer.
Historie
Paysandú ble grunnlagt i 1772.
Befolkning
Paysandú har 76 412 innbyggere (estimat 2011).
Kilde:
Klima
Klimaet er mildt, med en snittemperatur på omtrent 17.9°C, med sommertemperaturer (desember–mars) på 31.5°C og mer om sommeren.
Økonomi
Det er en industriby, og det er den tredje mest utviklet byen i Uruguay sammen med Montevideo og Maldonado. Tekstilindustrien (ull, Paylana), lær (Paycuero og Cholitas SRL), øl (Blocker), sement (Portland), ANCAP, og sitrus er de viktigste.
Sport
Byen har to fotballklubber: Paysandú Bella Vista, grunnlagt i 1939, og Estudiantil Sanducero Fútbol Club, grunnlagt i 1930. Paysandú arrangerte Copa América 1995.
Arto Tiainen
Arto Tiainen (født 5. september 1930 i Säminge ved Nyslott, død 21. september 1998) var en finsk langrennsløper og politiker. Han ble tildelt Holmenkollmedaljen i 1964.
Tiainen vant to medaljer i OL i 1964 i Innsbruck, med sølv på 4 x 10 km stafett, og bronse på 50 km. I tillegg vant han to VM-medaljer med sølv på 50 km under VM i Oslo, 1966 og bronse på 4 x 10 km stafett i VM på hjemmebane i Lahtis 1958. Til tross for disse gode OL- og VM-resultatene regnes seirene på Holmenkollen 50 km i de påfølgende konkurransene i 1964 og 1965. I 1964 ble Tiainen tildelt Holmenkollmedaljen for sine bragder (delt med Bengt Eriksson og Arne Larsen).
Knutstad kapell
Knutstad kapell ligger på Knutstad i Vestvågøy kommune i Nordland. Kapellet er ei langkirke i tre med 120 plasser. Det ble bygd som bedehus i 1915 og innviet som kapell 30. januar 1944. Kapellet ble restaurert i 1949, 1957 og 1991.
Buksnes kirke
Buksnes kirke ligger på Gravdal i Vestvågøy kommune i Nordland. Kirka er ei langkirke med basilikaform og utført i dragestil, av tømmer, med 600 plasser. Den ble innviet 22. november 1905 og restaurert mellom 1965 og 1967. Arkitekt for kirka var Karl Norum.
Buksnes kirkesogn er nevnt første gang i skriftlige kilder i 1324. Ei kirke blåste ned fire år på rad, siste gang i 1638/39. Ei ny korskirke av tre sto ferdig i 1641. Denne kirka sto muligens helt fram til 1802, da den var så dårlig at den måtte rives. Ei ny langkirke ble så bygd, delvis av tømmer fra den gamle. Denne kirka ble så ødelagt av en storm i 1882. Enda ei ny kirke ble bygd, denne gang ei korskirke. Denne kirka ble innviet i 1885. Den ble antent av et lyn og brant ned 26. januar 1903.
Dagens kirke ble lenge støttet opp av seks stag for å motstå stormværet. Da kirka ble restaurert på 1960-tallet, ble stagene fjernet og støpt inn i veggene i sidegangene.
Dagens orgel i Buksnes kirke er det tredje orgelet i kirka. Orgelet som ble montert da kirka ble bygd, ble byttet ut i 1968. Det nye orgelet ble skiftet ut i 1997.
Post-grunge
Post-grunge er undersjanger av alternativ rock og hardrock som utviklet seg i USA på midten av 1990-tallet som en avledning av grunge ved å bruke denne sjangerens lydbilde og estetikk, men med en mer kommersiell akseptabel tone. Det gjorde post-grungeband som Foo Fighters, Nickelback, Creed, og Matchbox Twenty til blant de mest kommersielt suksessfulle rockeband på slutten av 1990-tallet og tidlig på 2000-tallet.
En del post-grungeband har fått kritikk for at de har blitt for kommersielt rettet og beveget seg bort fra den originale grungen. Post-grunge oppsto etter at grunge hadde mistet sin popularitet på midten av 1990-tallet. Begrepet «post-grunge» er blitt et vidt og bredt begrep, og mens enkelte av bandene innen sjangeren holder seg nært opprinnelig grunge, har andre bare enkelte tendenser til grunge i musikken. Foo Fighters, ledet av Nirvanas trommeslager Dave Grohl, ble opprettet i 1995, og bidro til å gjøre post-grunge populært. Mens alle de største grunge-bandene hovedsakelig var basert i og om Seattle, har band som spiller post-grunge vært spredt over hele USA og utenfor.
Karakteristiske trekk
I løpet av 1990-tallet utviklet et seg en «post-grunge»-lydbilde som etterlignet holdningene og musikken til grunge, særskilte i dens tykke, forvrengte gitarer, men med mer kommersielt akseptabel tone og langt mer radiovennlig. I motsetningen til mange tidlige grungeband, arbeidet mange post-grungeband via de store plateselskapene og tok til seg innflytelse og inspirasjon fra et mangfold av musikalsk sjangre, inkludert jangle pop, pop-punk, ska-fornyelse (eller 2 Tone), alternativ metal og klassisk rock. Post-grungemusikken tenderer å være i moderat tempo og for å ha «en polert, radiovennlig produksjon». Tim Grierson på nettstedet ThoughtCo har skrevet at musikalsk har post-grungeband «delt skillet mellom melankolske ballader og aggressive rockesanger, noe som har resultert i sanger som kombinerer de to ytterpunktene til en trist, drivende mellomgrunn.»
Post-grunge tenderte til å benytte melodier og sangstrukturer som er vanlig i popmusikk. Tidvis kan post-grunge har musikk framstilt med både elektriske og akustiske gitarer som spiller samtidig. Det store skillet mellom grunge og post-grunge er sangtekstenes innhold; grunge uttrykte følelser gjennom løse metaforer eller fortellinger i tredjeperson, mens post-grunge var kjent for å være direkte og likefram. I beskrivelsen av sangtekster som er vanlig i post-grunge, skrev Sasha Geffen fra Consequence of Sound at post-grunge «kastet seg rett inn i ’Jeg’.» Sangene til post-grunge tenderer også å være om emner som personlige forhold, kjærlighet og avhengighet av narkotika. I henhold til Geffen, «grunges ledende folk poserte med deres avhengighet; post-grunges låtskrivere søkte forsoning for dem.» Musikere og sangere som Alanis Morissette, No Doubt og Sarah McLachlan «krystalliserte låtskrivningsstrategien som ville danne en emosjonell kjerne i post-grungens øyeblikk.»
Rettsbetjent
Rettsbetjenter er i Norge uniformerte vakter i lagmannsretten. Normalt deltar en rettsbetjent ved større straffesaker av mer alvorlig karakter. Rettsbetjenten bistår ved oppgaver av praktisk og administrativ karakter. Han tar hånd om vitner og bistår presse og tilhørere med å finne plasser. Krav om godtgjørelse og lignende for vitner, kan normalt rettes til rettsbetjenten. Rettsbetjenten kan irettesette, eller etter ordre fra rettens formann bortvise, tilhørere ved behov.
Det er normalt pensjonerte polititjenestemenn som tjenestegjør som rettsbetjenter.
357 Ninina
357 Ninina er en hovedbelteasteroide. Den ble oppdaga den 11. februar 1893 av Auguste Charlois fra Observatoire de Nice i Nice. Bakgrunnen for navnet er ikke kjent.
Tidlig kristen kunst og arkitektur
Tidlig kristen kunst og arkitektur er den historiske perioden som ligger mellom senantikken og den bysantinske og som delvis overlapper dem. Det har også vært vanlig å inkludere perioden i den bysantinske. Derfor finner en de samme monumentene både i verk om bysantinsk kunst og i monografier som bare handler om tidlig kristen kunst. Vanlig datering er ca. 200 til ca. 500. Det er lite som kan kalles kristen kunst før år 200, og etter år 500 dominerer den bysantinske kunsten.
Maleri
De første bildene med kristent innhold finner en i katakombene. I den første kristne katakomben på Via Appia finner vi i gravkapellene malte enkeltscener fra bibelen. Forbildene til disse gravmaleriene var hentet fra illustrasjoner fra det gamle testamentet. Bildene er symbolske, og det viktigste er innholdet, ikke utformingen. Motivene var enkle og kun det viktigste var tatt med. En slik kortform av et bilde kalles et piktogram, og blir ofte brukt i senere kristen kunst.
Skulptur
Det finnes nesten ingen frittstående statuer innen tidlig kristen kunst. Sarkofagene var de viktigste skulpturelle verkene i denne perioden. Omkring år 140-50 gikk man over fra å kremere de døde til å begrave dem, og til det trengte man sarkofager
Mosaikk
Veggene i de tidlig kristne basilikaene var kledd med marmorplater og mosaikk. De første figurfremstillingen finnes i kirker fra slutten av 300 tallet. Bildene ble plassert på veggene etter et system og fremstilt i en forenklet form og har likhetstrekk med de bildene som fantes i katakombene.
Arkitektur
En viktig bygningstype er basilikaen som en overtar fra romersk arkitektur og gis et kristent innhold. Noen eksempler på dette finner vi i Roma. Kirken Santa Sabina på Aventin-høyden fra ca. 400 er et eksempel på en tidlig basilika, det samme er den lille kirken Santa Maria in Cosmedin. Begge disse kirkene er i det store og hele bevart, men det finnes også en del andre kirker i Roma med bygningsdeler fra den tidlige kristne perioden, slik som Santa Maria in Trastevere.
Eksterne lenker
Vroegchristelijke bouwkunst
Fray Bentos
Fray Bentos er en by i det vestlige Uruguay. Byen, som har om lag 23 122 innbyggere, er hovedstad i Río Negro-departementet.
Historie
Fray Bentos ble grunnlagt i 1859.
Befolkning
Fray Bentos har 23 122 innbyggere (Beregning 2004)
Kilde:
Kvalsundskipet
Kvalsundskipet (også kjent som Kvalsund 2) er et rent roskip (et lite langskip uten mast og råseil) som gjerne tidfestes til perioden mellom år 780 - 800. Skipet ble funnet i en myr på Kvalsund i Herøy kommune i Møre og Romsdal i 1920, sammen med en mindre robåt kalt Kvalsundfæringen.
Funnet og utgravningen
Sommeren 1920, under torvskjæring på gården til Johannes J. Kvalsund, støtte man på en åre i myren, og Bergens Museum ble kontaktet. Arkeologen Haakon Shetelig reiste samme dag og kom fram til Kvalsund 2. juli. Før gravingen begynte ble det markert en grunnlinje på 20 m vest for snittet der en først hadde støtt på treverket fra skipet, og hele feltet ble ut fra denne inndelt i ruter på 1 m². Alle funnstykker ble liggende på stedet fram til hele feltet var avdekket, for å kunne fotografere funnet som en helhet. Etter dette ble bitene satt inn med karbolium og linolje, og fraktet til Bergen ombord på skipet Eliezer. Utgravningen tok ca. tre uker.
I 1975 ble det laget en kopi i full størrelse, som nå er utstilt på Sunnmøre Museum i Ålesund. En kopi av den mindre båten er utstilt ved Herøy kystmuseum.
Etterarbeid og tolkning
Det ble stadfestet av botanikere at siden funnstedet var en myr i skrånende terreng kunne funnet ikke være rester av et fartøy som hadde sunket i ferskvann som seinere var blitt tilvokst og omdannet til myr. Botanikerne fant også ut at graven hadde stått åpen en stund før skipsdelene ble lagt nedi og dekket til.
Funnet som helhet bestod kun av trestykker som var lagt i en nord-sør-orientering, og bortsett fra et område lengst i sør som lå litt dypere, i ett plan. Lange og smale stykker som kledning og deler av masten var lagt horisontalt, parallelt og etter hverandre, mens kortere stykker som spantene lå på tvers av de lange. I tillegg til båtstykkene ble det funnet en pil, stykker av en skål, og en 72,5 cm lang hul og kjegleformet tregjenstand som muligens kan ha vært en ropert.
The White Stripes
The White Stripes var en amerikansk, minimalistisk rockeduo fra Detroit, dannet i 1997 av Jack White og Meg White. De slo gjennom med albumene White Blood Cells og Elephant. Sistnevnte album inneholdt også deres største hit hittil, «Seven Nation Army», som i 2004 gav gruppen Grammy for beste rockelåt.
Kvalsundskipet
Etterarbeid og tolkning
Skipsdelene var knekte eller ødelagte, men det var kun unntaksvis spor etter øks eller annet egget verktøy på dem. Dette sammen med gravstedet – det er flere gravrøyser, en bautastein og et offersted med alter like i nærheten – leder til hypotesen om at skipet har blitt ofret ved å bli knust i biter og gravd ned i en myr, kanskje som bytte etter et slag.
The White Stripes
1997–2000: Begynnelsen
The White Stripes ble dannet i Detroit i den 14. juli 1997 av Jack White og Meg White. Selv om de i starten hevdet å være søsken, har det senere kommet frem at de i realiteten er et tidligere ektepar. Navnet «The White Stripes» tok de fordi Meg var svært glad i peppermynte.
Kvalsundskipet
Datering
I 1980 ble det gjort en C14-datering av skipet, og den tilsa at skipet kunne være bygd på slutten av 600-tallet. Men nå (2020) er restene av Kvalsundskipet årringdatert, og denne metoden er langt mer nøyaktig. Yngste bevarte årring er dannet i 766. Men geitveden mangler, og en må kompensere de manglende årringene. Enten var bevaringsholdene i myra for dårlige eller geitveden er blitt hogd bort av båtbyggeren. Legger vi til et statistisk tillegg for de manglende årringene i geitveden, ligger byggetidspunktet innenfor perioden 780-800.
The White Stripes
1997–2000: Begynnelsen
Etter å ha vært et lokalband i flere år, ble deres selvtitulerte debutalbum utgitt i 1999. Det beskrives av Jack White som «really angry [...] the most raw, the most powerful, and the most Detroit-sounding record we've made.» Oppfølgeren kom allerede året etter og fikk navnet De Stijl, oppkalt etter den minimalistiske nederlandske kunststilarten med samme navn. Denne stilarten har blitt trukket frem som en av de viktigste inspirasjonskildene til gruppens minimalistiske lydbilde. Før utgivelsen av albumet studerte Jack White for en kort periode kunst ved College for Creative Studies i Detroit. Han fullførte imidlertid aldri studiet.
Forsiden på albumet viser et eksempel på De Stijl-stilarten i gruppens signaturfarger – rød, hvitt og svart, ifølge Jack «the most powerful color combination of all time, from a Coca-Cola can to a Nazi banner». Disse fargene går igjen både i duoens distinkte garderobe og på forsiden av hvert eneste album de har gitt ut.
Tallet tre har også en betydning for bandet; ikke bare er klærne deres i tre farger, men de har også tre instrumenter: vokal, gitar og trommer, selv om Jack også spiller orgel og piano på de fire første albumene og marimba på det femte. På enkelte av gruppens album fokuseres det spesielt på tallet tre, eksempelvis som på albumet Elephant, der alle tretall er skrevet i rødt. E-ene er sågar skrevet som omvendte tretall, også dem i rødt.
Gruppen er kjent for sitt spesielle konsertopplegg. De øver aldri før konserter og har heller ingen liste over sangene de skal spille. Jack improviserer ofte og avslutter gjerne en sang før den er slutt for å begynne på en ny sang.
2001–2004: Økende popularitet
I 2001 gav The White Stripes ut sitt tredje album, White Blood Cells. Albumet ble kritikerrost, og gruppen fikk med det sin første smak av suksess. Spesielt i Storbritannia ble de populære, og etter hvert erobret de også USA. Sammen med The Strokes og The Hives ble de 2002s store hype. Samme år nevnte Q Magazine gruppen blant «50 band å se før man dør». Den prisbelønte musikkvideoen til «Fell in Love with a Girl» gav dem også stor oppmerksomhet.
Oppfølgeren Elephant kom ut den 1. april 2003, og igjen ble The White Stripes møtt av svært positive kritikker. Kommersielt var det en enda større suksess enn White Blood Cells, og albumet nådde førsteplass på de britiske hitlistene så vel som topp 10-listen i USA. Her hjemme holdt det seg på VG-listen i hele 19 uker, med tredjeplass som beste plassering. I 2004 fikk gruppen Grammy for beste alternative musikkalbum, i tillegg til at «Seven Nation Army» fikk prisen for beste rockelåt. Også «The Hardest Button to Button» og «I Just Don't Know What to Do With Myself» ble også utgitt som singler med stor suksess.
2005–: Get Behind Me Satan
I 2007 ga gruppen up studiealbumet "Icky Thump".
2011
Den 2. februar 2011 ble det offentliggjort at The White Stripes er oppløst. Jack White skal ha uttalt at «bandet hører ikke til meg og Meg lengre, det er fansen sin musikk, og dere kan gjøre hva dere vil med det».
Lave Tatra
Lave Tatra, også kalt Nedre Tatra (slovakisk: Nízke Tatry; ungarsk: Alacsony Tátra  ), er en fjellkjede sentralt i Slovakia. Den ligger sør for Høye Tatra, og mellom fjellkjedene renner elven Váh. Sør for Lave Tatra ligger en dal dannet av elven Hron. Ryggen av fjellkjeden går fra øst til vest, og er om lag 80 km lang.
Čertovicapasset deler fjellkjeden i to deler. Den høyeste delen av Lave Tatra ligger i vest. Ďumbier er, med sine 2 043 meter over havet, fjellkjedens høyeste topp. Nabotoppen Chopok (2 024 moh) er tilgjengelig med stolheis, og er den mest besøkte toppen i Lave Tatra. Andre topper i den vestlige delen er Dereše (2 004 moh) og Chabenec (1 955 moh). Høyeste toppen i den østlige delen av Lave Tatra er Kráľova hoľa, med en høyde på 1 946 meter over havet. De beste utsiktspostene i vest er Veľká Chochuľa, Salatín, Chabenec, Skalka, Chopok, Ďumbier, Siná, Poludnica og Baba.
Flere karstområder finnes i kalkstein- og dolomittformasjoner i de sørlige og nordlige endene av hovedryggen, som består av granitt og gneis. Her er også flere grotter åpne for allmennheten. Den største kløften i fjellkjeden er Hučiaky under Salatin i Ludrovádalen i nærheten av Ružomberok, den høyeste fossen er under Brankov i nærheten av Ružomberok, Podsuchá, med et fall på 55 meter.
Fjellene er kledd med tett skog, og har et rikt dyreliv som inkluderer brunbjørn, ulv og gaupe. På de alpine beitemarkene finner man tatragemse.
Nasjonalpark
Det meste av Lave Tetra er vernet som en del av Lave Tatra nasjonalpark (Národný park Nízke Tatry; forkortet NAPANT), som ble opprettet i 1978. Nasjonalparken dekker et område på 728 km², og har en buffersone på 1 102 km², i alt 1 830 km².
Turisme
Turisme er en stor næring i Tatrafjellene. Om vinteren er flere skisteder i Lave Tatra åpne, som Jasná, Mýto pod Ďumbierom og Tále. Jasna er det største skisenteret i Mellom-Europa, og blir betjent av turistbyen Liptovsky Mikulas. Stedet er også et turistsenter om sommeren, hvor det tilbys aktiviteter som rafting, kajakkpadling, roing og fiske. De bratte nordsidene av fjellene er populære blant fjellklatrere.
358 Apollonia
358 Apollonia er en hovedbelteasteroide. Den ble oppdaga den 8. mars 1893 av Auguste Charlois fra Observatoire de Nice i Nice. Den er muligens oppkalt etter oldtidsbyen Apollonia i Illyria.
Abri du Poisson
Abri du Poisson (fransk for Fiskehelleren) er en grotte som har vært brukt av mennesker for trolig 25 000 år siden eller mer. Stedet ligger i Vézèredalføret i Dordogne i regionen Nouvelle-Aquitaine, nær stedet Eyzies-de-Tayac.
I 1975 ble det funnet en konturmalt hånd (negativ hånd), men fukt i kalksteinslagene har svekket og visket bort andre kunstverk, og gjort datering vanskelig ved å løse opp alt organisk materiale.
Jenny
Jenny har flere betydninger:
Bush House
Bush House er et bygningskompleks i den sørlige enden av Kingsway i London, mellom Aldwych og Strand. Det består av en sentralbygning og fire fløyer. Bygningen eies av det japanske selskapet Kato Kagaku. HM Revenue and Customs holder til i den sørvestlige fløyen, mens blant andre Dundas & Wilson har sine lokaler i den sørvestlige fløyen.
BBC World Service holdt til i Bush House i 70 år, fra vinteren 1941 til sommeren 2012. BBCs siste sending fra Bush House gikk på lufta 12. juli 2012. BBC World Service holder nå til i Broadcasting House.
Sentralbygget og de fire fløyene ble oppført mellom 1923 og 1935, og både oppdragsgiver, arkitekt og de første eierne var amerikanere. Komplekset har navn etter Irving T. Bush, som fikk tillatelse til byggplanene i 1919. Det var planlagt som et stort handelssentrum og ble tegnet av Harvey Wiley Corbett. 4. juli 1925 fant den høydelige åpningen sted. I 1929 ble det hevdet at bygningen var den mest kostbare i hele verden, etter at det var brukt rundt to millioner pund på byggingen.
Etter at en landmine førte til skader på Broadcasting House i London den 8. desember 1940, flyttet BBC European Service inn i sørøstfløyen i Bush House. I 1958 flyttet resten av BBC Overseas Service inn.
Ulf Greber
Ulf Greber (født 30. september 1912 i Kristiania, død 27. mai 1979 i Oslo) var en norsk filmfotograf og regissør.
Friidrett under Asialekene 1958
Friidrett under Asialekene 1958 ble arrangert i Tokyo i Japan i mai 1958. Det var 30 øvelser, 21 for menn og 9 for damer. Japan ble beste nasjon med tolv gullmedaljer foran India og Pakistan med fem hver.
Lavmolekylært heparin
Lavmolekylært heparin, eller LMWH (etter engelsk: low molecular weight heparin) er en heparinsammensetning med lav molekylvekt som brukes til som legemiddel. Lavmolekylært heparin blokkerer kun koagulasjonsfaktor X og trombin, men gir en mindre risiko for blødninger enn heparin. Dalteparin er et eksempel på et substans av typen lavmolekylært heparin, og eksempler på preparater er innohep och Fragmin.
Se også
Heparin
Europavei 56
Europavei 56 går mellom Nürnberg i Tyskland og Sattledt i Østerrike. Veiens lengde er rundt 330 km.
Trasé fastlagt av UNECE: Nürnberg – Regensburg – Passau – Wels – Sattledt.
359 Georgia
359 Georgia er en hovedbelteasteroide. Den ble oppdaget den 10. mars 1893 av Auguste Charlois fra Observatoire de Nice i Nice. Den er oppkalt etter kong Georg II av Storbritannia.
Unni Rustad
Unni Katarina Rustad (født 24. september 1948) er en norsk forfatter, kvinnesaksaktivist og bistandsarbeider.
Rustad var aktiv i den norske ml-bevegelsen og er mest kjent for sitt engasjement i Kvinnefronten og kampen mot pornografi på 1970-tallet. Senere har hun også vært engasjert i solidaritetsarbeid og hjelpearbeid for Afghanistan.
Limmat
Limmat er ei elv i Sveits. Den starter ved utløpet fra Zürichsjøen, i byen Zürich, og renner derfra mot nordvest til den etter 35 km munner ut i elva Aare. Samløpet ligger nord for den lille byen Brugg i Aargau og like før utløpet av Aares sideelv Reuss.
De største byene i Limmatdalen nedstrøms for Zürich er Dietikon, Wettingen og Baden. Dens største sideelver er Sihl (i Zürich) og Reppisch (i Dietikon).
Som mange av elvene i Sveits, brukes den intensivt for produksjon av elektrisitet fra vannkraft. Langs den 35 km lange elven finnes det ti vannkraftverk.
Navnet Limmat kommer fra kombinasjonen av navnene til elvene Linth og Maag, hovedtilførselselven til Zürichsjøen før Linth-kanalen ble bygget.
Byer nær elven
I kantonen Zürich: I kantonen Aargau:
Maria Anna Schicklgruber
Maria Anna Schicklgruber (født 15. april 1795 i Strones i Østerrike, 7. januar 1847 i Klein-Motten) var Adolf Hitlers bestemor på farssiden. Hun var forlengst død da Adolf ble født.
Biografi
Hun kom fra en liten landsby, Strones, og var datter av Theresia Pfeisinger (død 11. november 1821) og bonden Johannes Schicklgruber (født 29. mai 1764, død 12. november 1847). Dette var et katolsk område, og det er lite man vet om henne ut over det som fremgår av kirkebøker og andre registreringsprotokoller.
Hun var ett av elleve barn, men bare seks av hennes brødre og søstre overlevde småbarnsalderen. Det området hun vokste opp i, Waldviertel, var et kupert og skogdekket område, som var pittoresk, men fattig, i Niederösterreich, ikke langt fra Wien.
Marias mor døde i 1821 da Maria var 26. Hun arvet 74,25 gylden og investerte beløpet i et fond for foreldreløse barn. I 1838 hadde summen fordoblet seg til 165 gylden. (En avlsgrisunge kostet 4 gylden den gang, en ku 10-12 gylden, man kunne kjøpe et helt vertshus for 500 gylden.) Maria Anna Schicklgruber er senere blitt karakterisert som en driftig, reservert og usedvanlig dyktig bondekone.
Det neste man vet om henne, er fra da hun var fylt 42. Om hun forble i Strones, eller dro til byen, er ikke avklart. Men i 1837 fikk hun, fremdeles ugift, sin første og eneste sønn: Aloys. Hun nektet å oppgi farens navn til presten, så presten døpte ham med navnet Aloys Schicklgruber, og tilføyde «illegitime» (uekte) i feltet for farens navn i dåpsboken. På den tiden bodde hun i landsbyen Strones hos familien Trummelschlager. Herr og fru Trummelschlager er oppført som Aloys' faddere.
VM i skiskyting 2007
Det '''41. verdensmesterskapet i skiskyting''' ble arrangert i tidsrommet 2. – 11. februar 2007 i Antholz i Syd-Tirol (Italia). Det var femte gang mesterskapet ble arrangert i Antholz.
Hønefoss kraftstasjon II
Hønefoss kraftstasjon II er et vannkraftverk som er sprengt inn i fjellet i Hønefossen. Det ligger i Hønefoss i Ringerike kommune, i Viken. Eier er Ringeriks-Kraft. Tilkomst til anlegget går via Molvaldgata i bydel Nordsiden.
Elvekraftverket utnytter et fall på 22 meter i Ådalselva, som er elvestrekningen mellom utløpet fra innsjøen Sperillen og samløpet med Randselva i Begnavassdraget, og kan sluke 120 m³ vann i sekundet. Kraftstasjonen stod ferdig i 1978.
Det er installert en kaplanturbin på 26 MW. Midlere årsproduksjon er på ca. 124 GWh, noe som tilsvarer energibehovet for 7,700 boliger.
Hønefossen er utrustet med en moderne gravitasjonsdam med fritt overløp, samt en klappeluke med avledningskapasitet på 200 m³/s. Den største vannføringen som er målt etter at dammen sto ferdig i 1978 var i juli 2007 med 550 m³/s.
VM i skiskyting 2007
For første gang var mixed stafett (stafett med løpere av begge kjønn) en del av programmet i det offisielle verdensmesterskapet. Dette besluttet av IBU 17. februar 2006. Dermed ble dette det første mesterskapet med 11 øvelser.
10 km sprint
Dato: 3. februar 2007
12,5 km jaktstart
Dato: 4. februar 2007
20 km
Dato: 6. februar 2007
15 km fellesstart
Dato: 11. februar 2007
4 x 7,5 km stafett
Dato: 10. februar 2007
7,5 km sprint
Dato: 3. februar 2007
10 km jaktstart
Dato: 4. februar 2007
Sonny Perdue
George Ervin «Sonny» Perdue III (født 20. desember 1946 i Perry i delstaten Georgia i USA er en amerikansk politiker for Det republikanske parti og USAs jordbruksminister i Donald Trumps regjering.
VM i skiskyting 2007
15 km
Dato: 7. februar 2007
12,5 km fellesstart
Dato: 10. februar 2007
Sonny Perdue
Bakgrunn
Han vokste opp i Houston County. Faren var gårdbruker, moren lærer. Fra barndommen av ble han kalt ved tilnavnet Sonny.
VM i skiskyting 2007
4 x 6 km stafett
Dato: 11. februar 2007
Valberg kirke
Valberg kirke ligger i Valberg i Vestvågøy kommune i Nordland. Kirka er ei langkirke i tre, bygd i 1888–89. Den ble innviet 12. september 1889 og har 200 plasser. Kirka ble utvidet i 1937.
Maria Anna Schicklgruber
Biografi
Maria flyttet så inn i sin fars hus i Strones. Etter en stund flyttet også Johann Georg Hiedler i de tre schicklgrubernes hjem. Han var en omreisende møller. Den 10. mai 1842, fem år etter Aloys' fødsel, giftet Maria Anna Schicklgruber og Johann Georg Hiedler seg i nabolandsbyen Döllersheim. Maria var 47, hennes ektemann 50.
Sonny Perdue
Bakgrunn
Perdue avla veterinærmedisineksamen i 1971 ved University of Georgia College of Veterinary Medicine.
Maria Anna Schicklgruber
Biografi
Historikeren Maser vil gjøre det nærliggende at dersom Hiedler hadde vært Aloys' biologiske far, da ville de begge ha sørget for å si det i forbindelse med bryllupet. Dette var kirkens bruk og forventning i slike tilfeller, men Aloys' forble et uekte barn med ukjent far i kirkebøkene. Man kan naturligvis anta at Maria visste farens navn, men noen holdepunkter for at hun visste det, har man strengt tatt ikke. Maser hevder at Johann Georg Hiedler ikke var Aloys' biologiske far (og følgelig heller ikke Adolf Hitlers farfar), men det finnes ingen beviser som tipper sannsynlighetsvekten sterkt nok i den ene eller annen retning. Spørsmålet fikk betydning da Hitler nærmet seg sin maktovertakelse, ettersom det var viktig innen den nasjonalsosialistiske ideologi å kunne redegjøre for sitt germanske opphav for å kunne regnes som tysker.
Noe tid etter at Maria ble gift (ikke lengre enn fem år etter) ble Aloys sendt til Johann Georgs bror, Johann Nepomuk Hiedler, for å bo der. Johann Nepomuk hadde en liten men veldrevet bondegård i landsbyen Spital. Maria og Johann Georg flyttet da til Klein-Motten. Grunnen til at Aloys ble sendt bort, er ikke kjent. Det har vært spekulert om at Johann Nepomuk kan ha vært Aloys' biologiske far.
Maria døde i en alder av 52 år i Klein-Motten, de hun hadde bodd noen år med sin mann sammen hans slektninger, familien Sillip.
Sonny Perdue
Karriere
Han arbeidet som veterinær før han ble forretningsmann. Han startet tre småbedrifter.
Perdue innledet sin politiske karrier som demokrat. Han ble innvalgt i delstatens senat i 1992. Han gikk over til det republikanske parti i 1997.
I guvernørvalget i 2002 beseiret han den sittende guvernøren Roy Barnes. Perdue vant i 2006 mot demokraten og viseguvernøren Mark Taylor. Han var den 81. guvernøren i delstaten Georgia fra 2003 til 2011, da Nathan Deal overtok embetet.
I april 2017 ble han USAs jordbruksminister. Perdue har som minister fokusert på å hjelpe nye bønder å komme i gang med jordbruket. I august 2017, meddelte han et mentorprogram for nye jordbrukere. Andre saker behandlet av Perdue er hjelp til landsbygdskooperasjoner og å hjelpe jordbrukere å fungere med mindre regulering og økende eksport.
Perdue var den som var designated survivor under presidents tale i 2018 om nasjonens tilstand.
Valberg kirke
Den første kirka i Valberg ble bygd rundt 1660. Den ble knust i uvær i 1749. Ei ny kirke sto ferdig ca. 1751. Også den ble ødelagt av storm, i 1818. Ny kirke ble bygd året etter. Denne kirka ble revet i 1890, to år etter at dagens kirke ble tatt i bruk.
VM i skiskyting 2007
2 x 6 km + 2 x 7,5 km mixed stafett
Dato: 8. februar 2007
Fiat 8V
Fiat 8V (eller «Otto Vu») er en sportsbil fra den italienske bilprodusenten Fiat, produsert fra 1952 til 1954. Bilen ble første gang presentert på bilutstillingen i Genève i 1952, og navnet 8V ble valgt fordi Fiat trodde Ford eide varemerket «V8».
Kun 114 eksemplarer ble bygget, i flere ulike versjoner. Ingen var noen kommersiell suksess, men modellen gjorde det godt i racing. Bilen hadde ingen deler felles med andre Fiat-modeller, med unntak av differensialen, men flere deler ble produsert av Siata, og også brukt på deres biler. 8V ble utviklet av Dante Giacosa og designeren Fabio Lucio Rapi, og bilen var utstyrt med en V8-motor som opprinnelig hadde blitt designet for en luksussedan.